Държавен вестник, бр. 7, 2013 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  7
Чл. 11. (1) Строяването, движението, про­
мяната на направлението и другите действия 
на формированията и тези от родовете и спе­
циалните войски се извършват по команди и 
правила, посочени в този устав. 
(2) В командите освен наименованията 
„отделение (разчет, екипаж)“, „взвод (гру­
па)“, „рота (батарея)“, „батальон (дивизион, 
ескадрила)“ и „полк“, „бригада (база)“ при 
участие на повече формирования се указва 
и тяхната номерация.
(3) Когато военнослужещите се намират 
във войсковите райони, занятията по строева 
подготовка се провеждат на строевия плац съ­
гласно приложение № 3, като ръководителите 
на занятия изготвят предварително планове 
съгласно приложения № 4, 5 и 6.
Раздел III
Задължения на командирите (началниците) и 
военнослужещите преди строяването и в строя
Чл. 12. Командирът (началникът) е длъжен:
1. да укаже мястото, времето, реда за стро­
яване, формата на облеклото, снаряжението, 
въоръжението, бойната и друга техника;
2. да провери и да знае наличността на 
подчинените си в строя, въоръжението, бойна­
та и друга техника, боеприпасите, средствата 
за защита и преносимия окопен инструмент;
3. да провери външния вид, опрятността 
на облеклото, наличието и правилното про­
гонване на снаряжението на подчинените си;
4. да поддържа дисциплината в строя и да 
следи точно ли се изпълняват командите и 
сигналите от формированията и как военнослу­
жещите изпълняват задълженията си в строя;
5. при подаване на команди в пеши строеве 
на място да заема положение „мирно“;
6. при строяване на формированията с 
бойна и друга техника да є извърши външен 
преглед, да провери наличието и изправността 
на оборудването на машините за превозване 
на личен състав, закрепването на превозва­
ната (теглената) материална част, както и 
подреждането на имуществото, а в движение 
да спазва определената дистанция, скорост и 
правилата за движение;
7. да познава и да използва сигналите за 
управление на строя и сигналите за управление 
на машините, посочени в приложения № 1 и 2;
8. да проверява подчинените си за носенето 
на отличителните знаци на пагоните съгласно 
приложение № 7.
Чл. 13. Военнослужещият е длъжен:
1. да поддържа външния си вид съгласно 
Устава за войсковата служба;
2. да провери изправността на оръжието, 
боеприпасите, зачислената му бойна и друга 
техника;
3. да поддържа в изправност индивидуалните 
средства за защита, преносимия окопен инстру­
мент, облеклото и снаряжението, както и да 
поставя индивидуални табели (етикети) на тях;
4. старателно да поддържа облеклото си, 
правилно да подготвя и прогонва снаряже­
нието, както и да помогне на колегата си за 
отстраняване на забелязаните недостатъци;
5. да знае мястото си в строя и по команда 
веднага да го заема;
6. при движение да спазва равнението, 
установения интервал и дистанция;
7. да не излиза от строя (машината) без 
разрешение;
8. да не разговаря в строя без разрешение; 
9. да внимава за заповедите (разпореж­
данията) и командите (сигналите) на своя 
командир (началник), бързо и точно да ги 
изпълнява, без да пречи на останалите;
10. когато е наблюдател, да предава запо­
ведите, командите (сигналите) точно, високо 
и разбрано;
11. да спазва изискванията за оборудване 
на униформеното облекло и пагоните с от­
личителни знаци.
Ч А С Т  В Т О Р А
СТРОЕВИ ХВАТКИ И ДВИЖЕНИЯ БЕЗ 
ОРЪЖИЕ И С ОРЪЖИЕ
Г л а в а  п ъ р в а
СТРОЕВИ ХВАТКИ И ДВИЖЕНИЯ БЕЗ 
ОРЪЖИЕ
Раздел I
Строеви стоеж
Чл. 14. Строевият стоеж (фиг. 1а) се заема 
по команда „СТРОЙ СЕ!“. По тази команда 
бързо се застава в строя изправено, без нап­
режение, токовете на обувките допрени, а 
носовете разтворени по линията на фронта на 
широчина едно стъпало; краката в коленете 
се изправят, без да се напрягат; гърдите се 
приповдигат, раменете се разтварят; ръцете се 
отпускат така, че китките да бъдат обърнати 
с дланите навътре, встрани и по средата на 
бедрата, а пръстите свити, да се допират до 
бедрата; главата се държи изправена, гледа се 
право напред в готовност за незабавно действие.
Фиг. 1а – Строеви стоеж
Чл. 15. (1) На място по команда „МИР­
НО!“ по най-бързия начин се заема строеви 
стоеж, без да се мърда, като десният крак 
се прибира до левия, а ръцете се обтягат до 
бедрата (фиг. 1а).
(2) Положение „мирно“ на място се заема 
и без команда при: